OpenLLM-France/wikimedia huggingface dataset:
# Hilbert

Hilbert és una població dels Estats Units a l'estat de Wisconsin. Segons el cens del 2000 tenia 1.089 habitants.

## Demografia

Segons el cens del 2000, Hilbert tenia 1.089 habitants, 430 habitatges, i 288 famílies. La densitat de població era de 378,8 habitants/km².
Dels 430 habitatges en un 33,3% hi vivien nens de menys de 18 anys, en un 54,4% hi vivien parelles casades, en un 6,5% dones solteres, i en un 33% no eren unitats familiars. En el 28,8% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,2% tenia menys de 18 anys, un 8,8% entre 18 i 24, un 27,9% entre 25 i 44, un 22,8% de 45 a 60 i un 13,3% 65 anys o més.
L'edat mediana era de 36 anys. Per cada 100 dones de 18 o més anys hi havia 94,8 homes.
La renda mediana per habitatge era de 42.938 $ i la renda mediana per família de 51.591 $. Els homes tenien una renda mediana de 35.357 $ mentre que les dones 22.826 $. La renda per capita de la població era de 18.872 $. Aproximadament l'1% de les famílies i el 3,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hilbert» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Hilbert». American Fact Finder. Oficina del Cens dels Estats Units, 12-01-2010.
# Ravil Khabutdinov

Ravil Khabutdinov (Zimnik, 15 de desembre de 1928 - Oktyabrsky, 5 d'agost de 1997) fou un aixecador rus que va competir sota bandera de la Unió Soviètica durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla de plata en la categoria del pes lleuger del programa d'halterofília.
En el seu palmarès també destaquen una medalla de plata al Campionat d'Europa d'halterofília de 1956 i una d'or al de 1957. El 1957 fou compió soviètic del pes lleuger. Durant la seva carrera va establir set rècords mundials ratificats en premsa, sis en la categoria lleugera i un en el pes mitjà.

## Referències

* ↑ «Olympedia – Ravil Khabutdinov». [Consulta: 4 agost 2021].
* ↑ «Хабутдинов Равиль Низамович | Спорт-страна.ру» (en rus). [Consulta: 4 agost 2021].
* ↑ Ravil Khabutdinov. chidlovski.net
# William Henry Hadow

Sir William Henry Hadow, CBE (Orde Imperi Britànic), (Ebrington, (Gloucestershire), 27 de desembre de 1859 - Westminster, (Londres), 8 d'abril de 1937) fou un crític musical, compositor i sobre tot un gran pedagog.
Acabats els seus estudis de segona ensenyança i universitaris el 1882, passà a Darmstadt (Alemanya), i després completà els seus estudis musicals a la Universitat d'Oxford sota la direcció de Lloyd, en aquesta Universitat fundà l'Oxford University Musical Club; el 1890 es graduà de batxiller en música, i fins al 1899 (en que fou nomenat successor de Stainer) va romandre allà la càtedra de música de la Universitat.
Va fer una nova edició de la gran obra Oxford History of Music, el volum núm. 5 del qual (The Viennese Period) va compondre ell expressament per a la mateixa. A més d'aquest treball, se li deuen: Studient in modern music (1892/94); A primer o Sonata form (1896) Free Accompaniment of Prison Hymm Singing (Londres, 1928); A primer of Sonata form (1896), i una petita biografia de Haydn titulada A croatian compondre (1897).
Com a compositor se li deuen diverses obres de cant sagrat i una sèrie de peces de música de cambra.
En 1930, a Londres, quan tenia 70 anys, casà amb una amiga de molt temps, Edith Troutbeck (1863-1937), filla del musicòleg i traductor John Troutbeck. Edith morí unes setmanes abans de la mort de Hadow.

## Bibliografia

* Enciclopèdia Espasa Volum núm. 27, pàg. 495. (ISBN 84-239-4527-8)
# Bertram (Iowa)

Bertram és una població dels Estats Units a l'estat d'Iowa. Segons el cens del 2000 tenia 681 habitants.

## Demografia

Segons el cens del 2000, Bertram tenia 681 habitants, 98 habitatges, i 76 famílies. La densitat de població era de 205,4 habitants per km².
Dels 98 habitatges en un 20,4% hi vivien nens de menys de 18 anys, en un 72,4% hi vivien parelles casades, en un 3,1% dones solteres, i en un 22,4% no eren unitats familiars. En el 18,4% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,66.
Per edats la població es repartia de la següent manera: un 10,7% tenia menys de 18 anys, un 62,4% entre 18 i 24, un 7,9% entre 25 i 44, un 14,7% de 45 a 60 i un 4,3% 65 anys o més.
L'edat mediana era de 21 anys. Per cada 100 dones de 18 o més anys hi havia 101,3 homes.
La renda mediana per habitatge era de 58.750 $ i la renda mediana per família de 66.500 $. Els homes tenien una renda mediana de 46.750 $ mentre que les dones 32.143 $. La renda per capita de la població era de 16.015 $. Entorn del 2,6% de les famílies i el 16,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bertram». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Bertram». American Fact Finder. Oficina del Cens dels Estats Units, 12-01-2010.
# Olave Baden-Powell

Olave St Clair Baden-Powell, Baronessa de Baden-Powell, GBE, nascuda Olave St Clair Soames (Chesterfield, 22 de febrer de 1889 - Bramley, Surrey, 25 de juny de 1977) fou una cap molt destacada del guiatge, el moviment escolta per a noies. Fou també la muller de Robert Baden-Powell, el fundador de l'escoltisme, i després de la seva mort va passar a ésser coneguda com a Olave, Lady Baden-Powell o com a Vídua de Baden-Powell.

## Biografia

Educada principalment a l'entorn familiar i molt interessada en les activitats a l'aire lliure, Olave Baden-Powell és especialment coneguda per ser la cap del guiatge al Regne Unit, un moviment fundat pel mateix Baden Powell l'any 1910 a petició d'un grup de noies, que volien fer quelcom similar a l'escoltisme per a nois aparegut tres anys abans. No obstant això, el primer oferiment d'Olave Baden-Powell per dedicar-se al guiatge (l'any 1914) fou refusat.
Olave Baden-Powell va esdevenir la cap del guiatge al Gran Bretanya l'any 1918, i l'any 1930 fou elegida cap mundial del guiatge. En reconeixement de la seva tasca de voluntariat, encaminada a escampar l'escoltisme i el guiatge arreu del món, l'any 1932 va rebre l'Orde de l'Imperi Britànic, Finlàndia li va concedir l'Ordre de la Rosa Blanca de Finlàndia i el Perú li concedí l'Ordre del Sol. Olave morí el 25 de juny de 1977 a la Birtley House de Bramley, al comtat de Surrey. Les seves cendres foren portades a Kenya per ésser enterrades a la mateixa tomba que el seu marit.

## Referències

* ↑ «Olave Baden-Powell». Olave Baden-Powell. [Consulta: 25 febrer 2016].
* ↑ «OLAVE BADEN-POWELL» (en castellà). Infoscout.cl. [Consulta: 1r maig 2022].
* ↑ "The Derbyshire Childhood of Olave, Lady Baden-Powell, G.B.E." by Jill E. Armitage, B.A., F.I.P.D., M.I.D.D.A., Storforth Publications, 1994, ISBN 0-9524820-0-2
* ↑ «Línia de temps del guiatge». girlguiding.org. [Consulta: 25 febrer 2016].
* ↑ Lady Baden-Powell, Olave. «11: The Girl Guides». A: Window on my heart: the autobiography of Olave, Lady Baden-Powell. Londres: Hodder and Stoughton, 1973. ISBN 9780340159446.
* ↑ Gone Home
# Meaulne

Meaulne és un municipi delegat de França, situat al departament de l'Alier i a la regió d'Alvèrnia-Roine-Alps.
L'1 de gener de 2017, Meaulne es va fusionar amb Vitray i formar el municipi nou de Meaulne-Vitray.
# Sicans

Els sicans (en grec antic Σικανοί "Sikanoi", en llatí sicani) eren un poble de Sicília que vivia a l'oest i nord-oest de l'illa on havien estat expulsats pels sículs procedents d'Itàlia segons la seva pròpia tradició. Altres tradicions deien que van marxar d'una part de l'illa per les erupcions de l'Etna. Es consideraven autòctons. Eren un dels tres pobles presents a l'illa abans de la colonització fenícia i grega. Els elimis vivien a l'oest, els sicans a la part central de l'illa, i els sículs a l'est. Entre els sicans i els sículs, el riu Salso feia de frontera.
Es creu que els sicans eren els habitants més antics de Sicília. L'historiador Tucídides diu que eren originaris d'Ibèria, i vivien prop d'un riu anomenat Sicà, i que havien immigrat cap a Sicília després d'una invasió dels lígurs al seu país. La font de Tucídides és desconeguda, encara que basa els seus escrits sobre Sicília en l'historiador Antíoc de Siracusa. En canvi, Timeu de Tauromènion creu que els sicans eren nadius de l'illa, segons diu Diodor de Sicília.
Els fenicis, que van establir colònies durant el segle XI aC, ja hi van trobar als sicans, i després els grecs, que van fundar la colònia de Siracusa, i moltes altres colònies gregues es van establir al voltant de l'illa. El 734 aC Siracusa s'havia convertit en la ciutat més gran del món de parla grega. Els sicans van ser absorbits gradualment per aquests pobles colonitzadors. Van desaparèixer com a poble diferenciat després de l'annexió de Sicília per Roma.

## Referències

* ↑ Diodor de Sicília. Biblioteca històrica, V, 6, 3-4
* ↑ Tucídides. Història de la guerra del Peloponès, IV, 2-4
* ↑ Lomas, Kathryn (ed.). Greek identity in the Western Mediterranean : papers in honour of Brian Shefton. Leiden: Brill, 2004, p. 47. ISBN 9789004133006.
* ↑ Fine, John V.A. The Ancient Greeks : a critical history. Cambridge, Mass. ; Londres: Harvard University Press, 1983, p. 72-73. ISBN 9780674033115.
# Teresa Ferrer i Serras

Teresa Ferrer i Serras (Palafrugell, 29 de desembre de 1950 – 13 de juny de 1992), filla de l'industrial surer Mineu Ferrer Jordà i de Catalina Serras Oliver; va ser la segona de quatre germans: Antònia, Teresa, Mineu i Joan. Es va casar amb el palafrugellenc Tomàs Moret Riera, empresari de la construcció, gran esportista de vela. Van tenir tres fills: Joan Moret, Lluís Moret I Tomàs Moret.
Va estudiar magisteri i en l'àmbit professional va exercir de mestra a l'escola pública Barcelona i Matas de Palafrugell (del 1985 al 1992). En l'àmbit polític, va ser regidora de l'Ajuntament de Palafrugell, en concret de l'àrea de Serveis Socials, Joventut i Sanitat (1987-1988).
En l'àmbit social, va ser secretària de l'Associació Tramuntana d'Ajut i Reinserció del Toxicòman (ATARTS), d'abast gironí, des de la seva fundació (l'any 1985) fins al 1987, any en què va ocupar-ne la presidència fins a la seva mort. Aquesta entitat va ser fundada amb l'objectiu d'ajudar els toxicòmans i aconseguir la seva reinserció familiar i social. Durant aquest període, l'Associació ATARTS amb el suport del Centre Terapèutic SERGI va aconseguir disposar de la casa de pagès can Serra, situada a la serra de la Mare de Déu del Món per convertir-la en un centre de rehabilitació de toxicòmans. Poc després de la seva mort, el 1993, es creà la Fundació Teresa Ferrer, d'atenció a drogodependències, amb seu a Girona i d'àmbit estatal, la qual porta el seu nom en reconeixement de la seva feina en aquest camp i per donar continuïtat al propòsit de l'ajuda a la reinserció del toxicòman.
L'Ajuntament de Palafrugell, a iniciativa de l'Associació Suport a la Dona, va aprovar el 27 de març de 2013 posar el seu nom a un carrer de Calella de Palafrugell amb la inscripció "mestra i dinamitzadora social".
En l'àmbit esportiu, va ser esportista de vela amb la classe 420 com a tripulant amb el seu marit i patró, els quals van aconseguir la primera posició al Campionat de Catalunya de 1968, celebrat a Arenys de Mar, i també al Campionat d'Espanya de 1969, celebrat a Mallorca. Així mateix, el 31 d'octubre de 1968 va ser nomenada Pubilla de l'Esport de Palafrugell.

## Referències

* 1 2 3 4 «Dones amb nom propi». Dona d'aquí, 1-2003, pp. 8-9.
* ↑ «Teresa Ferrer i Serras». El Punt, 16-06-1992.
* ↑ «Fundació Teresa Ferrer». Fundació Teresa Ferrer. Arxivat de l'original el 2018-03-10. [Consulta: 10 març 2018].
* ↑ «Teresa Ferrer i Serras, Passatge de». Ajuntament de Palafrugell. [Consulta: 7 març 2015].
* ↑ «Los palafrugellenses Tomás Moret y Teresa Ferrer, campeones de España para barcos de la clase "420 "». Revista de Palafrugell, 01-10-1969.
# Borís Markàrov

Borís Markàrov (Vólkhov, 16 de juny de 1935 - Sant Petersburg, 23 d'abril de 2023) fou un waterpolista rus, que va competir sota bandera soviètica durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on guanyà la medalla de bronze en la competició de waterpolo. A nivell de clubs jugà en dos clubs de Leningrad, al Burevestnik, de 1954 a 1961, i a l'Spartak, de 1961 a 1963.

## Referències

* ↑ «Olympedia – Boris Markarov». [Consulta: 3 agost 2022].
* ↑ «МАРКАРОВ Борис Ваганович | Российские спортсмены и специалисты | Спортивная Россия» (en rus). [Consulta: 3 agost 2022].
# Cantó d'Obernai

El cantó d'Obernai (alsacià Kanton Ewernàhn) és una divisió administrativa francesa situat al departament del Baix Rin i a la regió del Gran Est. Des del 2015 té 25 municipis i el cap és Obernai.

## Municipis

* Andlau
* Barr
* Bernardswiller
* Bernardvillé
* Blienschwiller
* Bourgheim
* Dambach-la-Ville
* Eichhoffen
* Epfig
* Gertwiller
* Goxwiller
* Heiligenstein
* Le Hohwald
* Itterswiller
* Krautergersheim
* Meistratzheim
* Mittelbergheim
* Niedernai
* Nothalten
* Obernai
* Reichsfeld
* Saint-Pierre
* Stotzheim
* Valff
* Zellwiller
# Olha Kolkova

Olha Kolkova (ucraïnès: Ольга Олексіївна Колкова) (Šumilina, 29 de maig de 1955) és una ex-remadora ucraïnesa que va competir sota bandera soviètica durant la dècada de 1970.
El 1976 va prendre part en els Jocs Olímpics de Mont-real, on guanyà la medalla de plata en la competició del vuit amb timoner del programa de rem.

## Referències

* ↑ «Olha Kolkova Olympic Results». sports-reference.com. Arxivat de l'original el 18 d’abril 2020. [Consulta: 4 octubre 2019].
# Associació per la Unió, la solidaritat i el desenvolupament

L'Associació per la Unió, la solidaritat i el desenvolupament (USDA o Union, Solidarity and Development Association) és l'organització política del govern de Birmània.
Fou creada el 15 de setembre de 1993 i formalment establerta el 31 de juliol de 1999 com a moviment polític del govern militar. Té 16 organitzacions de nivell estatal o divisional, 63 organitzacions a nivell de districte, 320 organitzacions de nivell local i 14.865 organitzacions de nivell de llogaret, i té oficialment prop de dotze milions d'afiliats. Declara com a objectius enfortir la unió i l'estat de Myanmar, promoure l'amistat amb els pobles no birmans, salvaguardar la integritat territorial i desenvolupar el país.
L'organització vol impedir la desintegració de la unió ila desintegració de la solidaritat entre els pobles de l'estat birmà; perpetuar la sobirania; promoure i revitalitzar l'honor nacional i crear una unió prospera, pacifica i moderna.

## Enllaços externs

* Web oficial Arxivat 2008-11-08 a Wayback Machine.
* Informació sobre USDA Arxivat 2005-05-01 a Wayback Machine.
# Sant Basili d'Ancira

Basili d'Ancira (Ancira, Galàcia, s. IV - Cesarea de Palestina, 29 de juny de 362) fou prevere d'Ancira (actual Ankara, Turquia). Donà suport al bisbe Marcel contra els arrians, fins i tot quan Marcel fou desterrat per l'emperador Constanci II en 336. Els arrians, cap al 360, van intentar impedir que Basili oficiés amb el ritu catòlic, però ell continuà fent-ho i defensant la fe catòlica. Fou detingut i portant davant Julià l'Apòstata, jutjat i torturat, i, dut a Cesarea de Palestina va ésser executat el 363. La seva festa se celebra el 22 de març.

## Referències

* ↑ Du Pin, Louis Ellies; Wotton, William. A new history of ecclesiastical writers (en anglès). Abel Swalle and Tim. Childe, 1693, p.59.
# Braçalet energètic

Power Balance, Magic Power, Biolectik, Ion-Balance i EFX són uns braçalets de plàstic fabricats per les empreses homònimes que aconseguiren certa notorietat a partir del 2009. Es tracta d'una polsera de materials plàstics a la qual els seus creadors han atribuït suposats efectes beneficiosos sobre la salut.

## Publicitat i popularitat

Power Balance va aconseguir una gran popularitat després d'una campanya publicitària massiva, que a més d'anuncis en diversos canals de televisió, incloïa el seu ús per part d'esportistes d'elit i diversos famosos. A causa d'això les vendes del producte superaven les 300.000 unitats el maig de 2010.
La publicitat de Power Balance indica que aquesta conté
| « | un holograma que funciona a través de freqüències que es troben al nostre ambient natural, de les quals coneixem els seus efectes positius en el camp d'energia del cos. Això ajuda a desenvolupar l'equilibri, la flexibilitat, la fortalesa i benestar general. | » |
Des d'un punt de vista científic, aquesta afirmació no té sentit.
Davant l'èxit de vendes, Power Balance va diversificar la seva oferta de productes i penjolls i fins i tot pegats. Igualment, van sorgir altres empreses que comercialitzen productes semblants, el que ha donat lloc al terme genèric polseres energètiques.

## Polèmica i denúncies

Power Balance va causar un gran impacte, tant pels milers de vendes i acèrrims defensors, com per les reaccions dels que criticaven el nul rigor científic de la seva publicitat. Algunes declaracions estranyes realitzades per Troy Rodarmel, un dels inventors de Power Balance, en què defensava que « Hi ha proves que pots fins i tot sostenir un plàtan o una poma i ets més fort » van augmentar la polèmica.
Facua va denunciar l'abril del 2010 a l'empresa Power Balance per publicitat enganyosa i per anunciar com a medicament un producte no aprovat per Sanitat.
Diversos estudis científics han demostrat que els productes de Power Balance no tenen cap efecte real.
A finals de 2010, Power Balance va treure un comunicat a Austràlia advertint que els efectes de les polseres no estan sustentats per evidència científica. A més, l'empresa va oferir tornar els diners als australians que així ho desitgin. El novembre de 2011 la mateixa empresa va ser condemnada per estafa i obligada a indemnitzar amb 57 milions de dòlars a un grup de consumidors als Estats Units.

## Referències

* ↑ El mundo: 300.000 unitats venudes
* ↑ «Entrevista amb Troy Rodarmel». Arxivat de l'original el 2010-11-20. [Consulta: 4 octubre 2010].
* ↑ Facua denúncia Power Balance davant Sanitat
* ↑ El País: un estudi conclou que la polsera Power Balance no millora l'equilibri
* ↑ «Power Balance admite que los efectos de sus pulseras no están sustentados por pruebas científicas». Arxivat de l'original el 2010-12-25. [Consulta: 31 desembre 2011].
* ↑ Juan Manuel García Campos «Power Balance, en riesgo de quiebra por publicidad engañosa». La Vanguardia, 23-11-2011. Arxivat 2012-01-28 a Wayback Machine. «Còpia arxivada». Arxivat de l'original el 2012-01-28. [Consulta: 31 desembre 2011].
# Sogdians

Els sogdians o sogdis (sogdii o sogdiani) van ser un antic poble de llengua irànica que vivia a la Sogdiana, veïns dels bactrians, sotmesos a domini de l'Imperi Persa. Vivien en una zona que ocupa part dels actuals Tadjikistan i Uzbekistan, i posseïen entre d'altres, les ciutats de Samarcanda i Bukharà. El Setge de la Roca Sogdiana va permetre a Alexandre el Gran d'unir la Sogdiana i la Bactriana.
Estaven dividits en tribus algunes de les quals les menciona Claudi Ptolemeu i pels seus noms no semblen emparentats a cap altre grup ètnic. Entre les tribus els pasicae (al Pamir), els thacori (takurs, tokharis) al Iaxartes, els oxydrancae, els drybactae, els gandari (o gandháras), els mardyeni (madras), els chorasmii (corasmis o khwaresmis, a l'Oxus, i els cirrodes (kirátas, també a la regió de l'Oxus).

## Referències

* ↑ «Sogdiana». Encyclopaedia Iranica. [Consulta: 22 octubre 2021].
# Terra de Wilkes

La Terra de Wilkes és un gran districte de terra a l'est de l'Antàrtida, reclamat formalment per Austràlia com a part del territori antàrtic australià, tot i que la validesa d'aquesta reclamació s'ha fet durant el període d'operació del Tractat de l'Antàrtida, del qual Austràlia és signatària.

## Nom

Rep el nom del tinent Charles Wilkes (més tard un contraalmirall), l'explorador nord-americà que va comandar l'⁣expedició d'exploració dels Estats Units de 1838–42. El nom és en reconeixement del descobriment de Wilkes del marge continental a una distància de 2.400 km (1.500 milles) de costa, proporcionant així una prova substancial que l'Antàrtida és un continent. Aquesta definició d'extensió exclou l'àrea a l'est de 142°02' E, George V Land, que va ser albirat per Wilkes però que en expedicions posteriors s'ha demostrat que es trobava més al sud que les posicions originalment assignades per ell.

## Geologia

El 2006, un equip d'investigadors liderat per Ralph von Frese i Laramie Potts va utilitzar mesures de gravetat dels satèl·lits GRACE de la NASA per descobrir el cràter Wilkes Land de 300 milles d'ample, que probablement es va formar fa uns 250 milions d'anys.

## En la cultura popular

Wilkes Land apareix de manera destacada a la pel·lícula de 1998 The X-Files. Fox Mulder viatja a l'Antàrtida per salvar la seva parella Dana Scully, que està retinguda allà contra la seva voluntat. En el procés, descobreixen un enorme laboratori secret sota la superfície dirigit per l'⁣home que fuma.

## Referències

* ↑ Stanton, William. The Great United States Exploring Expedition. Berkeley: University of California Press, 1975, p. 175. ISBN 0520025571.
* ↑ Gorder, Pam Frost. «Big Bang in Antarctica — Killer Crater Found Under Ice». Research News, 01-06-2006.
# Valentín Muràtov

Valentin Muratov (en rus: Валентин Муратов) (Kostyukovo, Unió Soviètica 1928 - Moscou, Rússia 2006) fou un gimnasta artístic soviètic, guanyador de cinc medalles olímpiques.

## Biografia

Va néixer el 30 de juliol de 1928 a la ciutat de Kostyukovo, població situada a l'óblast de Moscou, que en aquells moments formava part de la República Socialista Federada Soviètica de Rússia (Unió Soviètica) i que avui en dia forma part de la Federació Russa. Es casà amb la gimnasta i també medallista olímpica Sofia Muràtova.
Va morir el 6 d'octubre de 2006 a la seva residència de Moscou (Rússia).

## Carrera esportiva

Va participar, als 23 anys, en els Jocs Olímpics d'Estiu de 1952 realitzats a Hèlsinki (Finlàndia), on va aconseguir guanyar la medalla d'or en la prova masculina per equips de gimnàstica artística. En aquests mateixos Jocs finalitzà quart en la prova individual i cinquè en la prova d'anelles, guanyant sengles diplomes olímpics, com a resultats més destacats.
En els Jocs Olímpics d'Estiu de 1956 realitzats a Melbourne (Austràlia) aconseguí guanyar novament la medalla d'or en la prova per equips, a les quals sumà la medalla d'or en la prova d'exercici de terra i salt sobre cavall, a més de la medalla de plata en la prova d'anelles. En l'exercici individual finalitzà en cinquena posició, així com novè en la prova de cavall amb arcs.
Al llarg de la seva carrera guanyà sis medalles en el Campionat del Món de gimnàstica artística, entre elles cinc medalles d'or.